Lav et referat af nedenstående tekst:

Tekst:
Daniel Granli forlader AaB af private årsager. Det oplyser klubben i en pressemeddelelse. Nordmanden er blevet solgt til ADO Den Haag. - Det har været et stort ønske for Daniel at komme til netop Holland, og med aftalen med ADO Den Haag er vores betingelser for et skifte blevet opfyldt, siger AaB’s sportsdirektør, Ole Jan Kappmeier. Granli har været en vigtig spiller for AaB gennem flere sæsoner. - Alene kampantallet 88 vidner om, at Daniel i de seneste knap tre år har været en værdifuld spiller for AaB, og Daniels alsidighed har også gjort, at han udover sin favoritposition i det centrale forsvar ligeledes i perioder har bidraget på begge backpositioner, siger Ole Jan Kappmeier og tilføjer: - Vi vil gerne takke Daniel for indsatsen for vores klub og ønsker ham held og lykke i Holland. Kone driver forretning i Holland Hovedpersonen selv åbner op for, hvorfor han har ønsket at skifte. - Jeg har af familiære årsager gennem længere tid haft et ønske om at komme til Holland, hvor min kone både er fra og driver forretning, og det har AaB udvist forståelse for. Da denne mulighed opstod, var det derfor en god løsning for både klubben, min familie og mig. - Derfor er det både med glæde og en lidt vemodig fornemmelse, at jeg forlader AaB, for jeg har haft det rigtig godt i klubben, siden jeg kom hertil på et lejeophold i 2020. Desværre var sidste sæson tung, men sådan er fodbold, og det er først og fremmest de mange gode stunder og de mange gode mennesker, jeg har mødt i klubben og byen, som jeg vil huske, siger han, inden han takker de nu tidligere holdkammerater, trænerstaben og administrationen i AaB. Granli kom i september 2020 til AaB fra svenske AIK Stockholm. Forinden havde han i sit hjemland optrådt for Oslo-klubben Stabæk. I sine 88 officielle kampe for AaB blev det også til tre scoringer for Daniel Granli. AaB melder ikke noget om, hvor mange kroner de har fået i kassen for forsvarsspilleren. Nordmanden havde kontraktudløb næste sommer.

Referat:
Daniel Granli skifter til hollandske ADO Den Haag.